Atylotus

Atylotus er en slekt i familien klegger. De er middelsstore fluer, som særlig utmerker seg ved at hunnene er blodsugere og enkelte arter kan være plagsomme for mennesker. De er utbredt i Europa, Asia og Nord-Amerika. Finnes i Norge.


== Utseende ==
Atylotus er middelsstore fluer, vanligvis mellom 9 og 18 millimeter lange. De ligner storklegg og artene i slekten Hybomitra, og er ikke alltid så lett å skille fra disse. De skilles taksonomiske på forskjeller i hodet, pannestripen, ocellarmerket, behåring på fasettøynene, med mer.
Kroppen er lysgrålig eller okergul, noe flattrykt, vanligvis med korte hår, ofte blekgråe hår. Hodet er ganske stort og domineres av de store fasettøynene, samt den kraftige, men ganske korte «snabelen» (munnen). Den har skarpe stikkeredskaper omgitt av en «hylse» (slire). Hos hunnen er fasettøyne adskilt med en pannestripe, mens de hos hannen møtes i pannen. Fasettøynene har korte hår mellom hver av fasettene, men dette kan være vanskelig å se. Øynene er ofte mønstret med fargerike bånd på grunn av lysbrytningen i fasettene. Punktøyne (ocelli) mangler, hun hunner mangler også ocellarmerket. Beina er middels lange og slanke. Vingene er gjerne litt sotfarget.


== Levevis ==
Larveutviklingen for de fleste av de nordiske artene tar normalt ett år, mens enkelte av de største artene trenger to år. Larvene er predatore (rovdyr) som fanger ulike slags bytte, særlig andre insektlarver.
Hanner er fredelige og langt sjeldnere enn hunner, de oppsøker ikke mennesker eller dyr, siden de lever av nektar og pollen fra blomster.


== Systematisk inndeling med europeiske arter ==
Denne systematiske inndelingen har med alle europeiske arter, samt noen til, listen er ikke fullstendig.

Orden Tovinger, Diptera
Underorden fluer, Brachycera
Gruppe lavere fluer, Orthorrhapha
Overfamilie Tabanoidea
Familie klegger, Tabanidae
Underfamilie Tabaninae
Slekten Atylotus
Atylotus agricola (Wiedemann 1828)
Atylotus canarius (Enderlein 1929)
Atylotus fairchildi Dias 1984
Atylotus flavoguttatus (Szilady 1915)
Atylotus fulvus (Meigen, 1804) – finnes i Norge
Atylotus kerteszi (Szilady 1915)
Atylotus latistriatus Brauer 1880
Atylotus loewianus (Villeneuve 1920)
Atylotus mallorcanus (Enderlein 1925)
Atylotus olsufjevi Dias 1984
Atylotus ohioensis Hine, 1901 – ikke i Europa
Atylotus pallitarsis (Olsufjev 1936)
plebeierklegg Atylotus plebeius (Fallén, 1817) – finnes i Norge
Atylotus pulchellus (Loew 1858)
Atylotus quadrifarius (Loew 1874)
bondeklegg Atylotus rusticus (Linnaeus, 1767) – finnes i Norge
Atylotus sublunaticornis (Zetterstedt 1842)
Atylotus venturii Leclercq 1967


== Referanser ==


== Litteratur ==
Chvála, M. og Jezek, J., 1997. Diptera Tabanidae, Horse Flies. I: Nilsson, A.N. (red.): The Aquatic Insects of North Europe 2: 295 309. Apollo Books, Stenstrup.
Lyneborg, Leif. 1960. Tovinger 2. Våbenfluer klæger m. fl. Danmarks Fauna nr. 66. G.E.C Gads forlag. København.


== Eksterne lenker ==
(en) Atylotus i Encyclopedia of Life 
(en) Atylotus i Global Biodiversity Information Facility 
(no) Atylotus hos Artsdatabanken 
(sv) Atylotus hos Dyntaxa 
(en) Atylotus hos Fauna Europaea 
(en) Atylotus hos ITIS 
(en) Atylotus hos NCBI 
(en) Kategori:Atylotus – bilder, video eller lyd på Wikimedia Commons 
Atylotus – detaljert informasjon på Wikispecies